ระเบียบคณะกรรมการข้าราชการฝ่ายศาลปกครองว่าด้วยวิทยุโทรศัพท์เคลื่อนที่พ.ศ. ๒๕๕๘ อาศัยอํานาจตามความในมาตรา ๘๔ วรรคหนึ่ง (๘) แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒ คณะกรรมการข้าราชการฝ่ายศาลปกครองจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า "ระเบียบคณะกรรมการข้าราชการฝ่ายศาลปกครอง ว่าด้วยวิทยุโทรศัพท์เคลื่อนที่ พ.ศ. ๒๕๕๘"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป ข้อ ๓ ในระเบียบนี้"สํานักงาน" หมายความว่า สํานักงานศาลปกครอง"เลขาธิการ" หมายความว่า เลขาธิการสํานักงานศาลปกครอง"ข้าราชการ" หมายความว่า ตุลาการศาลปกครองและข้าราชการฝ่ายศาลปกครอง"วิทยุโทรศัพท์เคลื่อนที่" หมายความว่า วิทยุโทรศัพท์เคลื่อนที่ แบตเตอรี่ สายชาร์จและหมายความรวมถึงแท็บเล็ต ที่สํานักงานจัดให้แก่ข้าราชการด้วย"ค่าใช้บริการ" หมายความว่า ค่าเช่าหมายเลข ค่าใช้บริการในประเทศ และค่าใช้บริการระหว่างประเทศ และหมายความรวมถึงค่าใช้บริการเสริมและอื่น ๆ ด้วยข้อ ๔ ให้เลขาธิการรักษาการตามระเบียบนี้ และให้มีอํา นาจออกประกาศ คําสั่งหรือหลักเกณฑ์เพื่อปฏิบัติการให้เป็นไปตามระเบียบนี้ในกรณีที่มีปัญหาเกี่ยวกับการปฏิบัติตามระเบียบนี้ ให้คณะกรรมการข้าราชการฝ่ายศาลปกครองเป็นผู้วินิจฉัย คําวินิจฉัยนั้นให้เป็นที่สุดหมวด หมวด ๑การจัดหา ข้อ ๕ ให้สํานักงานจัดวิทยุโทรศัพท์เคลื่อนที่ให้แก่ข้าราชการผู้ดํารงตําแหน่งตามบัญชีแนบท้ายระเบียบนี้ หากข้าราชการผู้ใดดํารงตําแหน่งหลายตําแหน่งให้สํานักงานจัดวิทยุโทรศัพท์เคลื่อนที่ให้เพียงตําแหน่งเดียวเท่านั้นในกรณีที่ใช้วิทยุโทรศัพท์เคลื่อนที่แล้ว ให้ใช้วิทยุโทรศัพท์เคลื่อนที่นั้นไปจนกว่าจะพ้นจากตําแหน่งหรือเมื่อสํานักงานเรียกให้ส่งคืนข้อ ๖ ในกรณีมีความจํา เป็นเพื่อประโยชน์ของทางราชการที่สํา นักงานต้องจัดวิทยุโทรศัพท์เคลื่อนที่ให้แก่ข้าราชการนอกเหนือจากบัญชีแนบท้ายระเบียบนี้ ให้อยู่ในดุลพินิจของเลขาธิการหมวด หมวด ๒การใช้และการส่งคืน ข้อ ๗ การใช้วิทยุโทรศัพท์เคลื่อนที่ ให้ข้าราชการใช้ดุลพินิจในการใช้ โดยคํานึงถึงความประหยัดและประโยชน์ของทางราชการข้อ ๘ ให้ข้าราชการส่งวิทยุโทรศัพท์เคลื่อนที่คืนสํานักงานทันทีนับแต่วันที่พ้นจากตําแหน่งหรือภายในวันที่สํานักงานกําหนดให้ส่งคืนข้อ ๙ วิทยุโทรศัพท์เคลื่อนที่ที่สํานักงานได้รับคืนตามข้อ ๘ ให้สํานักงานบริหารการใช้วิทยุโทรศัพท์เคลื่อนที่ให้กับข้าราชการที่ยังไม่ได้รับการจัดวิทยุโทรศัพท์เคลื่อนที่ตามระเบียบนี้ แต่หากยังมีวิทยุโทรศัพท์เคลื่อนที่เหลืออยู่อีก ให้สํานักงานบริหารการใช้วิทยุโทรศัพท์เคลื่อนที่เพื่อประโยชน์ของทางราชการต่อไปหมวด หมวด ๓การเบิกจ่าย ข้อ ๑๐ ให้สํานักงานเบิกจ่ายค่าใช้บริการวิทยุโทรศัพท์เคลื่อนที่ให้แก่ข้าราชการได้ไม่เกินอัตราตามบัญชีแนบท้ายระเบียบนี้ โดยให้รวมค่าใช้บริการแท็บเล็ตในวงเงินดังกล่าวไว้ด้วย เว้นแต่ในกรณีมีความจําเป็นเพื่อประโยชน์ของทางราชการ ให้เลขาธิการใช้ดุลพินิจกําหนดอัตราค่าใช้บริการให้แก่ข้าราชการเกินกว่าอัตราตามบัญชีแนบท้ายระเบียบนี้ ในวงเงินเมื่อรวมกับอัตราค่าใช้บริการตามบัญชีแนบท้ายระเบียบนี้แล้วไม่เกิน ๓,๐๐๐ บาท ต่อเดือนต่อคนค่าใช้บริการให้เบิกจ่ายได้ภายในวงเงินไม่เกินตามวรรคหนึ่ง สําหรับค่าใช้บริการส่วนเกินให้ข้าราชการที่ได้รับการจัดวิทยุโทรศัพท์เคลื่อนที่เป็นผู้รับผิดชอบค่าใช้จ่ายเอง โดยให้สํานักงานดําเนินการเรียกเก็บเงินส่วนที่เกินวงเงินอัตราที่กําหนดจากข้าราชการที่ได้รับการจัดวิทยุโทรศัพท์เคลื่อนที่เพื่อสมทบจ่ายเป็นค่าใช้บริการตามใบแจ้งหนี้ หากไม่สามารถเรียกเก็บได้ทันให้เบิกจ่ายจากเงินงบประมาณประจําปีไปก่อน และดําเนินการเก็บเงินส่วนที่เกินวงเงินจากข้าราชการดังกล่าวเพื่อส่งคืนสํานักงานโดยเร็วหมวด หมวด ๔การเก็บรักษาและซ่อมบํารุง ข้อ ๑๒ ในกรณีที่วิทยุโทรศัพท์เคลื่อนที่ได้ลงทะเบียนครุภัณฑ์ของสํานักงานไว้แล้วเกิดการสูญหายหรือเสียหายอันเกิดจากการกระทําของข้าราชการที่ได้รับการจัดวิทยุโทรศัพท์เคลื่อนที่ ข้าราชการผู้นั้นต้องรับผิดชดใช้ค่าสินไหมทดแทนให้แก่ทางราชการทุกกรณีในกรณีชดใช้เป็นวิทยุโทรศัพท์เคลื่อนที่จะต้องเป็นวิทยุโทรศัพท์เคลื่อนที่อย่างเดียวกัน โดยมีสภาพ คุณภาพ และลักษณะไม่ด้อยกว่า และใช้งานแทนได้เช่นเดียวกับวิทยุโทรศัพท์เคลื่อนที่ที่สูญหายหรือเสียหายการชดใช้ค่าเสียหายเป็นวิทยุโทรศัพท์เคลื่อนที่ตามวรรคสอง ให้มีการตรวจรับตามระเบียบคณะกรรมการข้าราชการฝ่ายศาลปกครอง ว่าด้วยการพัสดุ และแจ้งสํานักงานเพื่อกําหนดหมายเลขทะเบียนทรัพย์สินให้กับวิทยุโทรศัพท์เคลื่อนที่ที่ได้รับชดใช้สําหรับวิทยุโทรศัพท์เคลื่อนที่ที่สูญหาย ให้เจ้าหน้าที่พัสดุลงจ่ายพัสดุนั้นออกจากทะเบียนทันทีแล้วแจ้งสํานักงานการตรวจเงินแผ่นดิน หรือสํานักงานการตรวจเงินแผ่นดินภูมิภาคแล้วแต่กรณีทราบภายใน ๓๐ วัน นับแต่วันลงจ่ายตามระเบียบคณะกรรมการข้าราชการฝ่ายศาลปกครองว่าด้วยการพัสดุข้อ ๑๓ ในกรณีวิทยุโทรศัพท์เคลื่อนที่เสียหายที่พิสูจน์ได้ว่าไม่ได้เกิดจากการกระทําของข้าราชการที่ได้รับการจัดวิทยุโทรศัพท์เคลื่อนที่ ให้ทําการซ่อมบํารุงให้อยู่ในสภาพพร้อมที่จะใช้ได้ดีอยู่เสมอโดยให้เบิกจ่ายจากเงินงบประมาณประจําปีบทเฉพาะกาล บทเฉพาะกาล ข้อ ๑๔ การจัดวิทยุโทรศัพท์เคลื่อนที่ให้แก่ข้าราชการก่อนวันที่ระเบียบนี้มีผลใช้บังคับให้ถือเป็นการจัดวิทยุโทรศัพท์เคลื่อนที่ตามระเบียบนี้ ผู้มีอํานาจลงนาม ประกาศ ณ วันที่ ๑๖ มกราคม พ.ศ. ๒๕๕๘ หัสวุฒิ วิฑิตวิริยกุล ประธานศาลปกครองสูงสุด ประธานกรรมการข้าราชการฝ่ายศาลปกครอง